**ERASMUS SZAKMAI GYAKORLAT célú hallgatói mobilitás**

**PÓT PÁLYÁZATI FELHÍVÁS**

**a BUDAI CAMPUS-on 2020/2021-as tanév tavaszi félévére**

**A pályázati felhívás célja:**

A jelentkezők az Európai Unió bármelyik tagállamában, vagy Norvégiában, Izlandon, Liechtensteinben, Törökországban és Macedóniában tanulmányukhoz kötődő szakmai gyakorlatot folytathatnak. A külföldi szakmai gyakorlat minimális időtartama 2 hónap (60 nap!), legfeljebb pedig 12 hónap lehet a tanéven belül. A szakmai gyakorlat legkésőbb **2021. szeptember 30**-ig tarthat.

A pályázati kiírás a SZIE Budai Campuson tanuló azon hallgatóira vonatkozik, akik:

* magyar állampolgárok, vagy huzamos tartózkodási engedélyük van;
* a jelentkezéskor ill. kiutazás tervezett időpontjában még fennáll hallgatói jogviszonyuk (bármilyen képzési formában – nappali, táv, vagy levelező – tanuló hallgató pályázhat);
* tanulmányi eredményük, hozzáállásuk és nyelvtudásuk (minimum B1) alapján alkalmasak külföldi tanulmányok végzésére.

**A hallgatók képzési szintenként legfeljebb 12 hónapra kaphatnak Erasmus státuszt**, tehát ha korábban, vagy korábbi képzésük során vettek már részt az Erasmus programban, akkor újra pályázhatnak.

**A pályázás módja a következő:**

**On-line jelentkezés kitöltése itt:**

<https://limesurvey.szie.hu/index.php/36752?lang=hu>

**Leadandó dokumentumok:**

* ***Pályázati Űrlap***+fotó,
* Tanulmányi eredmények (Neptunból nyomtatva: tanulmányok/tanulmányi átlagok-print screen),
* Hallgatói jogviszony igazolás (tanulmányi Osztálytól 1 pld magyarul,
* ***Szaktanári ajánlás*** magyarul és angolul 1-1 példány,
* Europass CV (magyarul+gyakorlat munkanyelvén),
* Motivációs levél (magyarul+gyakorlat munkanyelvén),
* Nyelvtudást igazoló dokumentum(ok) másolata,
* ***Méltányossági kérelem*** a COVID miatti utazásletiltást feloldandó.
* Optionális: ***fogadó levél*** a munkaadótól- ha van.

**Kérném, hogy az összetartozó dokumentumokat tűzzék össze, és egy átlátszó fólia tasakban (genoterm) szíveskedjenek leadni (a címlap a Pályázati Űrlap legyen!) ill. postázzák az alább megadott címre.**

**A pályázat beérkezési határideje: 2020. október 29. (csütörtök) 15:00 óra**

**A pályázat benyújtási helye: Végváriné dr. Kothencz Zsuzsanna 1118. Budapest, Villányi út 29-43. (K épület fsz.,16.)**

**e-mail: vegvarine.kothencz.zsuzsanna@szie.hu**

**HASZNOS ÉS FONTOS TUDNIVALÓK az Erasmus pályázattal kapcsolatban**

**1**. **Az ERASMUS ösztöndíj csak hozzájárulás a külföldi tartózkodás költségeihez**, a különbséget elő kell teremteni a kiutazás előtt.

**Ösztöndíj összege fogadó országok alapján (szakmai gyakorlat):**

* Magas megélhetési költségű országok: Egyesült Királyság (UK),), Finnország (FI), Izland (IS), Svédország (SE), Dánia (DK), Írország (IE), Norvégia (NO), Liechtenstein (LI), Luxemburg (LU): 620 € / hó
* Közepes megélhetési költségű országok: Ausztria (AT), Belgium (BE), Ciprus (CY), Franciaország (FR), Görögország (GR), Hollandia (NL), Málta (MT), Németország (DE), Olaszország (IT), Spanyolország (ES), Portugália (PT), 570 € / hó; ,
* Alacsonyabb megélhetési költségű országok: Bulgária (BG), Csehország (CZ), Észtország (EE), Horvátország (HR) Lengyelország (PL), Lettország (LV), Litvánia (LT), Macedónia (MK), Szlovákia (SK), Szlovénia (SI), Románia (RO),Törökország (TR): 520 € / hó

**Szociális támogatás igényelhető a** leendő Erasmus hallgatóknak (100 € / hó) – ERASMUS kiegészítő pályázattal

Elektronikusan és papíron a Budai Campus Nemzetközi Irodába kell benyújtani. További információ a honlapon, leadási határidő: **2020.10.20. 15.00**

**2**. **A gyakorlati helyhez kapcsolatos megkötések, ajánlások**: a német nyelvvizsgával rendelkező hallgatók német nyelvű gyakorlati jelentkezzenek elsősorban. A gyakorlat nyelve is feleljen meg a nyelvvizsgának, nyelvtudásnak!

**3.** A hallgató **saját maga gondoskodik** a külföldi fogadó cégről (segítséget adunk a már bevált helyekkel kapcsolatos információk által ill. beszámolók alapján) és a fogadás feltételeit és kötelezettségeit rögzíti a cég vezetőjével Learning Agreement-ben, továbbá maga gondoskodik a kinti szállásáról, kiutazásáról, biztosítás megkötéséről (a teljes mobilitási időszakra).

**4.** Ha a hallgató pályázatát elfogadták, akkor a fogadó cégnél jelentkeznie kell. A szakmai gyakorlat során teljesítendő feladatokat (munkatervet) a **Learning Agreement**-ben kell rögzíteni. Mindez önálló munkát feltételez. A kimenő koordinátor válaszol a felmerülő kérdésekre és szükség esetén segít a jelentkezési dokumentum-csomag összeállításában, ellenőrzésében, azokat aláírásával/pecséttel látja el. A hallgató kiutazás előtt **támogatási szerződést köt** a Szent István Egyetemmel, melyben szerepel az ösztöndíj összege, az átutalás módja, a hallgató kötelezettségei. Aláírt támogatási szerződés nélkül kiutazni nem lehet.

**5.** Az **ösztöndíj**at a Tempus Közalapítvány az egyetemre utalja át, innen utaljuk tovább a hallgatók által megjelölt bankszámlára, közvetlenül a kiutazás előtt. Az utalás két részletben, euróbantörténik (deviza vagy forint számlára is utalunk, forint számla esetén az összeget a bank az adott napi árfolyamon forintban írja jóvá). Az első részlet (90%) kiutazás előtt, a második részlet (10%) hazaérkezés után, az Erasmus szakmai gyakorlat lezárását, a szükséges dokumentáció benyújtását követően kerül átutalásra.

**6**. A **heti munkaórá**k száma **legalább 35** legyen.

A mobilitás időtartama **minimum 60 nap,** egy képzési cikluson belül **maximum 12 hónap**

Ha a külföldi munkáltató kevesebb időt igazol le, mint 60 nap, akkor az ERASMUS+ keretében a mobilitásra kapott támogatást teljes egészében vissza kell fizetnie a hallgatónak az egyetemi gyűjtőszámlára. Ha a Támogatási Szerződésben rögzített mobilitási idő több, mint 5 nappal csökken, akkor a hallgató az ERASMUS támogatás napi díjának arányos részével **visszafizetésre kötelezett**. (A minimum 60 nap úgy tevődik össze két hónapból, hogy egy hónapot 30 napnak számít a TEMPUS Közalapítvány táblázata.)

**7**. A kint tartózkodás első heteiben sokkal több a kiadás, mint később, mivel a szállás esetében többnyire kauciót kell letenni érkezéskor (van, ahol előleget is kérnek foglaláskor), kiegészítő biztosítást kell kötni, vagy kötelező az orvosi vizsgálat.

**A mobilitás idejére egészség és felelősségbiztosítást kell kötni, és a kötvény másolatát a koordinátornak elküldeni, ez a támogatáis szerződéskötés feltétele.** A fogadó cégek által elvárt követelményekről mindenképpen érdeklődjenek előre (pl. milyen biztosítást kérnek, szállást tudnak-e biztosítani, stb.)

**8**. **Kiegészítő támogatásokra** lehet pályázni:

* Agrár Menedzsment Alapítványnál (GTK Tanulmányi Osztály) általában útiköltség hozzájárulásra,
* MAG Mezőgazdaságért Alapítványnál (MKK Tanulmányi Osztály),
* Állandó lakóhely szerinti Önkormányzatoknál,
* A Pályázati Figyelőben meghirdetett egyéb lehetőségekre (www.pafi.hu)
* Fogyatékkal vagy tartósan beteg leendő Erasmus hallgatóknak – Erasmus Irodán keresztül
* Utazási támogatás- karonként eltérő, a karokon kell érdeklődni.

**9**. E**lőzetes figyelmeztetések, tanácsok:**

**Beiratkozás**: Mivel az Erasmus pályázó a külföldi részképzés félévében beiratkozott hallgató kell, hogy legyen a Szent István Egyetemen, ezért IRATKOZZON BE a képzés regisztrációs hetében a NEPTUN-on keresztül. (kivéve a diplomaszerzés utáni Erasmus esetében, akkor ez nem szükséges)

**Itthoni teendők**

* Ha a gyakorlat ideje alatt itthoni tárgyakat vesz fel, azt a regisztrációs, vagy az azt követő héten NEPTUN-ban tegye meg!
* Figyelem! A felvett, de nem teljesített tárgyakért a vonatkozó díjtételt meg kell fizetni!

 Hazaérkezés utáni teendők:

* **Szakmai gyakorlat elfogadási** kérelem benyújtása visszaérkezés után azonnal (Tanulmányi Osztályon a Neptunban illetve a szaktanszéken intézendő). Elfogadtatás a fogadó cég által kiállított hivatalos Learning Agreement After részében lévő értékelés alapján történik és szükséges az adott tanszék jóváhagyása is.

**HATÁRIDŐ**: Legkésőbb a következő félév regisztrációs hetének végéig! A kiutazás féléve szerinti vizsgaidőszak utolsó napját követően a befogadás csak a következő aktív félévre történhet meg!

**12**. **Egyéb kérdéssel e-mailben** (vegvarine.kothencz.zsuzsanna@szie.hu) vagy fogadóidőben (Nemzetközi Iroda K épület fsz. 16., hétfő és péntek 9.00-11.30.00, szerda: 13.00-15.00, Tel: 06 1 3057314) személyesen a kampusz Erasmus koordinátorhoz (Végváriné dr. Kothencz Zsuzsanna).

**Figyelem! A fenti kari pályázati feltételek a SZIE (Szent István Egyetem) Nemzetközi Irodája által közzétett Pályázati felhívás részét képző Általános pályázati feltételeket egészítik ki vagy szűkítik. A Pályázati felhívás, az Általános pályázati feltételek és a kari pályázati feltételek együtt értelmezhetők!**